Man vas ná moord op polisiebeampteArgieffoto: SAPD Kapt. Frederik van Wyk, woordvoerder van die polisie, het gesê die 38-jarige polisiekonstabel is omstreeks 18:30 Vrydagaand doodgeskiet toe hy ŉ verdagte agternagesit het. Die verdagte word gesoek in verband met verskeie moordsake. “Die polisielid is op die toneel dood. Die polisie se vinnige optrede het daartoe gelei dat die 27-jarige verdagte in hegtenis geneem is,” het Van Wyk gesê. “Die omstandighede rondom die voorval word tans ondersoek.” Van Wyk het gesê die 27-jarige verdagte sal na verwagting Maandag in die hof verskyn.